আশির দশকের জনপ্রিয় কণ্ঠশিল্পী আবিদা সুলতানা। চলচ্চিত্রে প্লেব্যাক করে ব্যাপক শ্রোতাপ্রিয়তা পান তিনি। সুরকার ও সঙ্গীত পরিচালক ইউসুফ আলীর হাত ধরে তার প্লেব্যাকে অভিষেক ঘটে। তার প্লেব্যাককৃত উল্লেখযোগ্য চলচ্চিত্রের মধ্যে রয়েছে 'নিমাই সন্ন্যাসী', 'ইয়ে করে বিয়ে, 'আবার তোরা মানুষ হ', 'ঝড়ের পাখি', 'আলো তুমি আলেয়া', 'সীমানা পেরিয়ে' প্রভৃতি। বাংলা ছাড়াও তিনি পৃথিবীর ৩২টি ভাষায় গান গেয়েছেন। এ পর্যন্ত আবিদা সুলতানা অসংখ্য জনপ্রিয় গান গেয়েছেন। এর মধ্যে রয়েছে 'একটা দোলনা যদি', 'বিমূর্ত এই রাত্রি আমার', 'হৃদয়ের অচেনা দুটি নদী', 'হারজিত চিরদিন থাকবে', 'হাতে থাক দুটি হাত', 'মধুচন্দ্রিমার এই রাত', 'আমাদের দেশটা স্বপ্নপুরী', 'এ কী বাঁধনে বল', 'আমি সাত সাগর পাড়ি দিয়ে', 'রঙিলা পাখিরে', 'আমি জ্যোতিষীর কাছে যাব' প্রভৃতি। তার দীর্ঘ ক্যারিয়ারে এ পর্যন্ত ১২টি একক অ্যালবাম প্রকাশিত হয়েছে। এর মধ্যে রয়েছে উল্লেখযোগ্য কয়েকটি হলো 'ছুঁয়ো না', 'ট্রেন ছাড়িয়া যায়', 'অন্তরে বৈরাগী', 'হৃদয় আমার নাচেরে', 'রঙিলা পাখিরে'ইত্যাদি।